Ģeoloģiskais dabas piemineklis  **Nidas pludmale**

MK 175. noteikumu piel. Nr. 105

**Detalizēts apraksts**

**Adrese**

Rucavas novadā, Rucavas pagastā, dabas parkā un Natura 2000 teritorijā Pape, un aizsargājamā jūras teritorijā Nida-Pērkone.

Ģeogrāfiskās koordinātes E21° 2,919' un N56° 6,340', jeb x316464, y221766 LKS92 sistēmā.

**Ģeogrāfiskais novietojums**

Piejūras zemienē, Bārtavas līdzenumā, Baltijas jūras krastā.

**Ģeoloģiskie veidojumi**

Baltijas jūras pludmales fragments. Jūras pludmale, priekškāpu josla, kā arī krasta kāpu joslas pludmalei tuvākā daļa. Dabas pieminekļa Nidas pludmale kopējais garums ir 3,4 km, platums vidēji ir 110 m, oļainās pludmales platums variē no aptuveni 30m dienvidu daļā līdz aptuveni 15 m ziemeļu daļā.

Ziemeļu daļā pludmale pāriet smilšu pludmalē ar mainīgu oļu piejaukumu, šajā daļā atsedzas Litorīnas jūras kūdra, sapropelis un mālainas kūdras slāņi ar nesadalījušos koku stumbriem, zariem un celmiem.

**Izmēri**

Dabas pieminekļa platība 38,22 ha.

**Debits**

Nav attiecināms.

**Unikālās vērtības**

Pludmali veido dažāda raupjuma smilts ar oļiem un grants joslām, kuru atsevišķos gados, sevišķi pagājušā gadsimta 60.-80. gados, aizstāja tīra oļu pludmale. Tāpēc tā arī tagad pazīstama kā Nidas oļainā pludmale. Pēdējās desmitgades laikā Nidā nav vairs sastopama tipiskā oļu pludmale. Teritorijas ziemeļu daļā periodiski tiek izskaloti holocēna nogulumi - Litorīnas jūras lagūnas sapropelis un pārejas uz purvu slāņi - mālaina kūdra un kūdra, ar nesadalījušos koku stumbriem, zariem un celmiem.

**Ainaviskuma raksturojums**

Dabas pieminekļa teritorija ir atklāta, priekškāpa nedaudz apaugusi ar krūmiem un kokiem.

**Stratigrāfija**

Dabas pieminekļa teritorijā atsedzas tikai holocēna nogulumi - dienvidu daļā atsedzas jūras, pludmales un eolie nogulumi ar uzpūstu krasta kāpu. Pašā dabas pieminekļa ziemeļu daļā – Litorīnas jūras laikā ir pastāvējusi vairākus simtus metrus plata nērija ar augsto kāpu joslu, kas pēdējo 2500 gadu laikā ir pilnīgi noskalota. Mūsdienās jūra erodē Litorīnas jūras Nidas lagūnas zemo līdzenuma (mūsdienās Nidas purva) daļu – jūras krastā un pludmalē epizodiski pēc vētrām atsedzas Litorīnas un Pēclitorīnas laika sapropelis, mālainas kūdras slāņi un kūdra, ar nesadalījušos koku stumbriem, zariem un celmiem.

**Uzbūve**

Baltijas jūras pludmales fragmentu veido jūras pludmale, priekškāpu josla, kā arī krasta kāpu joslas pludmalei tuvākā daļa.

Pludmali veido dažāda rupjuma smilts ar oļiem un grants joslām, kuru atsevišķos gados, sevišķi pagājušā gadsimta 60.-80. gados, aizstāja tīra oļu pludmale. Pašlaik pludmale nav tīra oļu pludmale. Dabas pieminekļa dienvidu daļā pludmales tips ir grants-smilts-oļu (dominējošā frakcija mainīga) pludmale, pašā ziemeļu daļā tā pāriet smilšu pludmalē ar mainīgu oļu piejaukumu, un jūra erodē Litorīnas jūras Nidas lagūnas zemo līdzenuma (mūsdienās Nidas purva) daļu.

**Viela**

Pludmales nogulumi ir dažāda rupjuma smilts, grants, oļi, kāpās – smalka un vidēja rupjuma smilts, bet atsegumos novērojami lagūnas un purva nogulumi - sapropelis, mālaina kūdra un kūdra.

**Procesi**

Mūsdienu ģeoloģiskie procesi galvenokārt izpaužas kā jūras krasta erozija un akumulācija, kas laikā gaitā nomaina viena otru. Priekškāpa, kā arī vietumis kāpu josla vētru laikā tiek daļēji erodēta un atkāpjas iekšzemes virzienā, bet bezvētru gados atjaunojas. Pārsvarā tomēr ir erozijas procesi, kas izraisa lēnu krasta atkāpšanos.

Dabas pieminekļa teritorija pēc Latvijas jūras krasta erozijas risku noteicošajiem lokālajiem apstākļiem pieskaitāma pie 5. krasta rajona (atklātās Baltijas jūras krasts), kas raksturojas ar augstu erozijas risku, apbūves un infrastruktūras apdraudējumu un lokālu plūdu risku vētrās ar vējuzplūdu līmeni lielāku par 1,2m vairāk kā 5 stundu laikā.

**Dabas aizsardzība**

Dabas pieminekļa teritorijā atrodas Eiropas Savienības aizsargājami biotopi - ar lakstaugiem klātas pelēkās kāpas (2130\*), pelēkās kāpas ar sīkkrūmu audzēm 2140\* un boreālie meži (9010\*.

**Citas vērtības**

Teritorija ir nozīmīga kā rekreācijas vieta, izmantojama arī dabas tūrismam un vides izglītībai.

**Stāvoklis**

Labs.

**Bojājumi**

Nav cilvēka radītu bojājumu.

**Apdraudējumi**

Teritorija ir pakļauta jūras erozijai.

**Apsaimniekošana**

Teritorijā nav informācijas par dabas pieminekli Nidas pludmale un teritorijas ģeoloģiju, vairāk ir informācijas par dabas parku Pape. Ir sastopamas vairākas robežzīmes, bet nav izprotams, uz kurām aizsargājamām dabas teritorijām tās attiecas.

**Piezīmes**

Apraksts, novērtējumi un robežu pamatojums balstīti uz līgumdarba pētījuma ietvaros veiktā apsekojuma un literatūras datiem. Apsekoja Māris Krievāns un Agnis Rečs, 08.10.2014.

**Novērtējumi**

Unikālās vērtības – 4

Ainaviskums – 4

Zinātniskais nozīmīgums:

Stratigrāfija – 3

Uzbūve – 3

Viela – 3

Procesi – 4

Citas vērtības – 4

Novērtējumu summa - 25

**Robežu izmaiņu pamatojums**

Dabas pieminekļa dienvidu robežai, kā atskaites punkts tiek pieņemts koka pāļu mols pie Nidas skolas. Teritorijā tiek ietverta aptuveni 50 m plata jūras piekrastes daļa un pludmales zona līdz kraujas augšējai malai, velkot robežas, kur iespējams pa zemes kadastra vienību robežām.

**Ieteikumi aizsardzībai un apsaimniekošanai**

Teritoriju nepieciešams saglabāt zinātniskiem ģeoloģiskiem pētījumiem. Būtu nepieciešams uzstādīt stendus ar ģeoloģiska satura informāciju.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.